
“PARTEA OFICIALĂ 


omite 


VALERIU TRAIAN 


DIN MILA BUNULUI DUMNEZEU ŞI GRAŢIA SFÂNTULUI SCAUN APOSTOLIC AL ROMEI, 
EPISCOP ROMÂN UNIT DE ORADEA-MARE, ARHIEPISCOP, ASISTENT AL TRONULUI 
PONTIFICIU, DOCTOR ÎN SFÂNTA TEOLOGIE ETC. ETC. 


Cititorilor dar şi binecuvântare dela Domnul. 


„Cristos a înviat... și celor din mor: 
minte viaţă le-a dăruit“. 


lubiți Fraţi şi Fii, 

Mântuitorul nostru Isus Cristos, după învi- 
ere s'a arătat sfinţilor săi Apostoli şi învăţăcei 
şi le-a zis lor: „Pace voauă!“ — Pace a ve- 
nit Isus să aducă lumii. Dar lumea nu l-a în- 
țeles şi nici cei cari l-ar fi inţeles n'aveau 
curajul să-l mărturisească, „pentrucă:au iubit 
mărirea oamenilor mai mult de cât mărirea 
lui Dumnezeu“ (loan, 12, 45). Dar pentru acea 
doreau pacea, fiind aceasta dorinţa sufletului 
setos de fericire. Şi s'au frământat să o cuce- 
rească cu armele, dar fără rezultat. Patru ani 
de zbuciumări, de războire au jerilit din viaţă, 
şi după aceia au mai trecut încă de trei ori 
patru şi pacea nu sa sălăşluit în lume, nici 
chiar în ţările creştine. Nu, pentrucă pacea 
adevărată nu ne-o poate da lumea, pacea ade- 
vărată o dă împărăţia lui Dumnezeu în suflete, 
pe care o cerem zilnic, când zicem: „vie 
împărăția ta, Jie voia ta“ ; dar pe care mulţi, 
poate, n'o mai cer de loc, sau nu o cer aşa 
cum se cuvine. 

Isus Cristos, cu toate aceste, ne iubeşte 


și ne-a iubit atât de tare, în cât sa dal pe sine” 





jertfă, şi-a vărsai preascump și preasfânt sân: 
gele său pe cruce în preţ de răscumpărare, 
ca prin aceasta să ne deschidă nouă tuturor 
împărăţia lui Dumnezeu. Mai mult, ne-a chemat 
chiar pe toţi, arătându-ne şi modul cum vom 
putea ajunge la aceasta împărăție: a) dacă ne 
vom feri ca să nu ne lipim prea tare de cele - 
pământeşti ; şi b) dacă nu ne vom lăsă să fim 
amăgiţi în drumul nostru de cele lumeşii, şi 
nici să fim înfricaţi de piedecile, năcazurile şi 
suferințele ce vom întâlni în cale, cine vom 
strădui luptând din toate puterile să ajungem 
la Dumnezeu. 
Iubiţi Frați şi Fii, 

Isus Cristos ne-a învăţat, ca în drumul 
nostru către mântuire să gândim întăiu la suflet, 
la mântuirea lui: „Căutaţi întâiu împărăţia lui 
Dumnezeu şi dreptatea lui“ ; şi despre cele 
pământeşii zice: „acestea tloafe se vor adauge 
voauă“ (Mat. 6, 33). Să nu ne lipim cu sufle- 
tul de bunurile și avuţiile lumii acesteia, pen- 
irucă nu întraceste este fericirea şi mântuirea 
noastră, ci „fericiți sunt cei săraci cu spiritul, 
căci acelora este împărăţia cerurilor“ (Mat. 5. 3). 

Cei cari n'au averi lumeşti să nu se su- 
pere, căci bogăţia lor este la Domnul ; cei cari 


O BCU CLUJ 


2 VESTITORUL 


şi-au pierdut averile, să nu se îniristeze, căci 


se pot îmbogăţi în Domnul; cei cari au averi 
să le stăpânească ei pe ele şi să nu se lase 
stăpâniţi de ele, pentrucă : „Nimeni nu poate 
sluji la doui domni : sau pe unul va ură şi pe 
altul va iubi, sau de unul se va lipi şi pe 
altul va urgisi. Nu puteți sluji lui Dumnezeu 
şi mamonei“ (Mat. 6, 24). Dacă inima noas- 
tră e plină de dragoste către lume, nu poate 
avea loc în ea Dumnezeu; iar dacă scoatem 
din ea dragostea lumească, o va ocupă Dum- 
nezeu cu dragostea cerească. E cu neputinţă, 
ca aici pe pământ să gustezi toate plăcerile 
“lumii, iar în viața de veci să domnești împre- 
ună cu Cristos. 

Să ne socolim și noi sirăini de acest pă- 
mânt, cu Psalmistul, care zice: Cum vom cântă 
cântarea Domnului în pămân strâin ?“ (Ps. 136, 
5), ca nu cumva absorbiți de grijile lumii 
acesteia, să nu auzim sau chiar să refuzăm 


învitarea Domnului la cina cea mare, unde vor. 


fi mulţi chemaţi, dar puţini aleşi. Pentrucă zice 
Apostolul neamurilor: „cei ce vor să se îm- 
bogăţească, cad în ispită şi în curse şi în 
pofte multe fără de treabă şi vătămătoare, 
cari îi culundă pe oameni în moarte şi pierire, 
pentrucă rădăcina tuturor relelor este iubirea 
de argint, pe care unii poftindu-o au rătăcit 
dela credinţă şi s'au pătruns cu dureri multe. 
lară tu, omul lui Dumnezeu, fugi de acestea 
şi urmează dreptatea, evlavia, credinţa, dragos- 
lea, răbdarea, blândeţea. Luptă-te lupta cea 
bună a credinţii, apucă-te de viaţa de veci, la 
care eşti chemat“ (|. Tim. 6, 9—13). 
lubifi Fraţi şi Fii, 

Pentru ca să putem ajunge în împărăţia 
cerească nu e deajuns numai să fim săraci cu 
spiritul. Isus a întrebat pe fiii lui Zevedeiu: 
„Puteji bea păharul care-l voiu bea eu?“; 
păharul suferințelor, ştiind că „prin multe nă- 
cazuri trebuie să intrăm noi înlru împărăția 
lui Dumnezeu“ (Fapte. 14, 21), fiindcă „toţi 
„cari voiesc să lraiască cu evlavie în Isus 
Cristos vor fi prigonili“ (IL. Tim 3, 12). Dar 
aceste prigoniri şi suferințe nu e deajuns nu- 
mai să le suferim, — în lumea aceasta ire- 
buie să sulerim ori vrem ori nu vrem — ci 

trebuie şă le suferim cu bucurie, cu plăcere, 
cu paciință şi cu credință, ştiind că suferim 


Pi 


peniru dreptate, pentru Cristos, care ne zice: . 


-„Fericiți cei prigoniți pentru dreptate, căci 


acelora este împărăția cerurilor“ (Mat. 5, 10). 

__Nu se înțeleg prin suferinţe şi prigonii 
numai suferințe şi prigoniri ca cele ale Marii- 
rilor dela începutul creştinismului, cari cu sân- 
gele lor au pecetluit credinţa în Isus Cristos; 
sau cele din Turcia în cursul războiului mon- 
dial ; sau ca cele din Maxic şi Rusia din zilele 
noastra (dacă ne-ar trimite de aceste bunul 
Dumnezeu să. ne încerce sau să ne pedep- 
sească, şi acestea ar trebui să le suferim cu 
bucurie), ci sub aceșştea prigoniri se înţeleg 
şi: ispitele, suferințele, neplăcerile , batjocurile, 
umilirile ş. a., ce fiecare om trebuie să le su- 
tere zilnic, acasă, pe stradă şi în ori ce alt 
loc. Năcazurile şi suferințele sunt focul care 
curăţeşte sufletele pentru împărăţia cerească 
care e curată „și fot cel spurcat nu va inira, 
întrânsa“ (Apoc. 21, 27). Precum tocul coace 
mâncările crude, curăţă argintul şi probează 
aurul, aşa şi năcazurile, suferințele şi prigoni- 
rile, suportate cu bucurie, paciință şi încredere 
în Domnul, coc pe cei păcătoşi, curăţă pe cei 
nedesăvârşiţi arzând rugina sufletului : păcatul, 
şi întăresc și probează pe cei desăvârşiţi. Pă- 
cătosul e ca şi carnea crudă, care dacă nu 


se-coace se aruncă cânilor şi fiarelor sălba- 


tice, căci omul nu o mânâncă. Păcătosul e 
plin de materii toxice-veninuri, ca: pofta trupu- 
lui, care este destrânarea, poft. ochilor, care 
esie sgârcenia, şi de îngânfare. In cuptorul 
suferințelor toate aceste se ard și sufletul se 
curăţeşte. Omul drept, dar nedesăvârșit, deşi 
nu săvârşeşte crime, totuși e prietenul cărnii 
sale, urmează plăcerile ei, iubeşte câştigurile 
şi nu se îngrozeşte de deşertăciunile lumeşti ; 
e asemenea argintului mestecat cu sgură, dar 
dacă a ajuns în cuptorul suferințelor, și le 
rabdă cu tărie şi cu paciință, ca şi argintul 
care în foc se curăță de sgură, începe să se 
reculeagă, să gândească la cele cereşti şi să-și 


înfrâneze poftel= trupeşți, trăind în veacul acesta 


după poruncile Domnului: treaz, drept şi cu 


“frica lui Dumnezeu, în nădejdea fericirii făgă- 


duită drepţilor: şi aleşilor lui Dumnezeu. Omul 

desăvârşit în iubire este ca aurul curat, dar 
trebuie probat prin focul suferinţii, ca nu cumva 
să se creadă că n'ar fi aur, ci numai minereu 
de aur; şi 
fericirii vecinice, pentrucă : „Năcazul răbdare 


așa să-și întărească speranţa 
lucrează, iar răbdarea încercare, iar încer- 
carea nădejdea, iară nădejdea nu se ruşinează, 
pentrucă dragostea lui Dumnezeu s'a vărsat 
înlru inimile noastre prin Spiritul Sfânt, ca- 
rele s'a dat noauă“. Să lucrăm şi să luptăm 
până la sfârșitul vieţii noasire în contra tuturor 
ispitelor, ca să fim învingători; să nu ni se 
zică şi noauă cu Sf. loan Chrisostom: voi de 
onoruri şi coroane grăiţi cu mine iar eu vă 
vorbesc de suferințe şi greutăi. Veacul acesta 
nu e p ntru răsplată și mărire, ci acum e timpul 
năcazurilor şi primeidiilor ; dar, cum zice Sf. 
„Apostol: „năcazul nostru de acum curând 


frecălor şi uşor, lucrează întru noi veşnică şi 


peste măsură mare mărire“ UL Cor. 4, 17). 

- Se facem ca omul care voieşte să zidească 
turn, şi să ne adunăm materialul şi toate cele 
de lipsă, ca nu cumva nepulând săvârşi, toți 
cei ce ne vor vedea să înceapă a ne baţjo- 
cori, zicând: „acest om a început a zidi şi 
nu a pului săâvârşi“ (Luc. 14, 28—350). Cel 
ce vrea să cucerească cerul să se gândească 


că trebuie să zidească un turn, punând faptă. 


bună peste faptă bună, virtute peste virtute, şi 
să-și câştige atâtea merite înaintea lui Dumnezeu, 
de câte are lipsă ca turnul său să ajungă până 
la cer, ca să se învrednicească a pătrunde în 
împărăţia lui Dumnezeu. Să nu se sperie de 
luptele ce trebuie să le poarte contra duhuri: 
lor necurate, cari cearcă să-l împiedece, ca 
să nu poată termină, ci să facă ca și Jidovii 
cari au rezidit Jerusalimul devastat de Caldei, 
cu o mână zideau şi cu cealaltă se luptau 
contra duşmanilor cari voiau. să-i împiedece. 


lubiţi Fraţi şi Fii, 


Dacă toate aceste vi s'ar părea grele, 

luaţi şi puneţi într'o cumpănă, deoparte bunătă- 
țile ce le doriţi şi le puteţi câstigă aici pe 
pământ, iar de altă parle cele ce ni se promit 
în ceruri, şi le măsuraţi, le cântăriţi și veţi 
vedea cât de nesigure sunt bunurile din lume 
şi mestecate cu neplăceri și dureri, dar mai 
ales cât de nestatornice; iar bunurile cereşti 
cât de plăcute, lipsite de dureri şi mai ales 
statornice şi în veci: neschimbătoare. Luaţi 
cumpăna şi puneţi deoparte prigonirile cari 
trec de azi pe mâne, şi de altă parte tericirea - 
ce ne așteaptă ca răsplată în împărăţia cerească, 
sau puneţi de o parte durerile şi suferințele . 
cele mai mari ce le-am putea suieri aici. pe | 
pământ, iar de altă parte celea mai mici sufe- 


rințe ce va trebui să le suferim în osânda 


vecinica dacă nu ne îndreptăm, și cari nu se _. 
vor stârşi nici odată; sau şi numai cele mai 
mici suferințe ce va trebui să le suferim în 
locul curăţitor, şi sum sigur .că vom alege 
toţi mai bucuros să suferim aici şi să ne 
mântuim dincolo în viaţa de veci. Pilde avem | 
spre aceasta: viaţa Si. Apostoli, a Martirilor 
şi a celoralalţi Siinţi; dar mai ales viaţa 
Mântuitorului nostru Isus Cristos, care din dra- 
goste față de noi a sulerit batjocuri, bătăi şi 
în urmă moartea pe cruce, ca a treia zi să 
învieze din morţi şi să ne deschidă noauă 
Porţile Cerului, şi toţi cei ce-l vom urmă şi - 
vom înviă cu El să putem intră întru împărăţia 
cerească pentru toţi vecii. Amin. | 


Darul Domnului nostru Isus Cristos şi: 


iubirea lui Dumnezeu Tatăl și impărtăşifea 


Spiritului Sfânt să fie cu voi cu toți. 


Dat în Reşedinţa Noastră Episcopească 


„din Oradea, la Praznicul Sfintei Invieri a Dom- 


nului din anul 1930, al Episcopatului Nostru 
al XVIL 


Episcop. Valeriu Traian m. p. 

Nr. 800/1930. 
Frrancarea 
corespondenţei oficiale 


Spre orientărea On. Oficii protopopeşti şi paro- 
hiale comunicăm mai jos în întregime adresa On. 
Minister al Instrucțiunii Publice şi al Cultelor cu Nr. 
38.429|1930 referitor la francarea corespondenţei ofi- 
ciale urmând, ca dispoziţiile luate să fie observate în- 
tocmai. 


Prea Sfinţite, 
Cu începere dela 1 Aprilie a. c., va întra în vi- 


goare legea pentru aplicare Autonomiei Regiei P. T. T. 
aşa că dela această dată întreaga corespondenţă ofi- 


cială trebuie să fie îrancată cu un timbru special, fiind, 


exclusă orice amânare. 

Prin urmare, în ceea ce priveşte aplicarea ace- 
stei legi de către Cancelaria acelui Oficiu, avem onoare 
a vă ruga să binevoiţi a dispune ca de îndată să se 
“aducă la cunoştinţa tuturor organelor în subordine 
pendinte de acel Oficiu executarea întocmai a urmă- 
toarelor dispoziţiuni : 

1) Atât pentru trebuinţele Cancelariei acelui Oii- 
ciu cât şi pentru organele în subordine, se. vor pro- 
cura timbre speciale direct dela Oficiul poştal local, 
sau în lipsă — în comunele unde nu sunt oficii poştale 
— dela factorul poștal, contra unei adeverinţe în cu- 
prinsul următor: 


ADEVERINŢĂ 


Subsemnatul (preot paroh sau protoiereu, custode, 
muftiu) din comuna _.__-.----- judeţul _____.._-.. ade- 
veresc că am primit dela clicul poştal din._--....----- 
factorul poştal .d-l 
speciale, pentru francarea corespondenţei oficiale, a 
căror cost urmează să fie trecut în contul No. 6 al 
Ministerului Instrucțiunii Publice şi al Cultelor. 


-.."........... » » 2 » jș. sees 

impas » » 3 » mp O. 

Eee aaa sase » » 4 » Șj sas 

emana » » 6 » pp o... 

BERE RR pe e ra 39 0 ce sie ocna zaoreiae 
Total .__........ buc. în valoare totală de ___...____. lei. 


Semnătura predătorului, 
Semnătura primitorului, 


L. $. 


Aceste adeverinţe se vor face în dublu exemplar, 
una va rămâne la oficiul poştal care a predat timbrele, 
iar a doua se va păstra în arhiva înstituţiei care a 
primit timbrele. 

2) Francarea corespondenţei se va face după ta- 
riul oficial întocmit de Casa Autonomă P. T. T., tarii care 
se găseşte la fiecare Oficiu Poştal. (Modelul aci anexat). 

3) Mesageriile, atât cele ale_ serviciului central, 
cât şi acelea ale autorităţilor în subordine, vor îi pre- 
date direct Oficiului Central, sau factorului poştal — în 
comuna fără oficiu poştal — contra chitenţei, debi- 
tându-se tot contul No. 6 al Ministerului Instrucțiunii 
Publice şi al Cultelor. 

4) Atât serviciul central cât şi autorităţile în 
subordine, vor întocmi borderouri lunare, cu situaţiile 
zilnice, de numărul plicurilor expediate şi valoarea 
timbrelor aplicate. 

Borderourile vor fi făcute după modelul următor: 


următoarele timbre 

Numele Autorităţii __________ oo cozoeeoae 


BORDEROU 











de 
situaţia timbrelor speciale, pentru francarea 
corespondenței oficiale în cursul lunei RE RER 1930, 
Val ba 
i pata aioarea timbrelor 
D aia Numărul plicurilor timbrelor oii- | rămase în de» 
zilei expediate ciale aplicate | pozit la finele 
lunei 
BEE | ee atu tata taia adera ei anala aa tt ia 
SS. 0 | MIRE API RONI e NNE N SI NR A O NEC ONEE  IERI 
ge MR e e e) 
& 
= JI PS RO Pt IO RO PND RO II II RR RR E SI 
gr 
53: | cope adaa amatoare tea en cane atat a 
a) 








5) In condica de expediţie a corespondenţei se 
va nota pentru fiecare plic oficial, valoarea timbrelor 
aplicate. 

6) Se atrage serioasă atenţie-tuturor mânuitorilor 
că, timbrele speciale vor fi întrebuințate exclusiv nu- 
mai pentru îrancarea corespondenţei oficiale. 

7) Toţi acei cari se vor abate dela această normă 
de conduită sunt pasibili de rigorile prevăzute de legea 
P.T.T. şi Codul Penal. 

Primiţi, Vă rugăm, Prea Siinţite, asigurarea de- - 
osebitei noastre considerațiuni. 


p. Ministru (ss) A. Brădişteanu.. 
Director 9) G. onia. 


EXTRAS DIN TARIFUL POŞTAL INTERN PENTRU 
UZUL AUTORITĂȚILOR DE STAT, JUDEŢ 
ŞI COMUNĂ. 


Lei. B. 
Pentru o scrisoare adresată Loco, până 
la 20 grame . 4 
iar de fiecare 20 grame sau fracțiune de 20 
gr. în plus încă câle . 2:— 
Pentru o scrisoare adresată î în orice altă 
localitate din ţară până la 20 grame . 6— 
Peniru o carte poștală simplă . 2:— 
Pentru o carte poștală ilustrata . 3:— 


Pentru imprimate, de fiecare 50 grame  1'— 
Peniru cărţi didactice, literare sau ştiinţi- 
fice, cataloage și prospecte de librărie şi edi- 
tură, de fiecare 50 gr. —*50 
Pentru ziare şi reviste periodice, de fie- 
care 50 gr. ; —"'25 
| Pentru imprimate uzitate de orbi, de fie- | 
care 1000 gr. ..... o —25 
Pentru hartii de afaceri, expediate des: 
chis, până la 250 gr. .. — 
iar pentru fiecare 50 gr. sau fracțiune de 50 
-gr. în plus încă câte . . î— 
„Pentru probe de marfuri, până “la 100 gr. 3— 
iar pentru fiecare 50 gr. sau fracțiune de 50 
gr. în plus încă câte . ; 1.— 
Taxa fixă de recomandare, pentru fie- 
care obiect . . . 10:— 
Pentru adeverirea de primire "poștală a 
“obiectelor înregistrate CE O E 

Pentru fiecare obiect simplu sau recoman- 
dat expediat cu expres 

La obiectele de mesagerii, Si, gtelitatee 

La pachelie, gropuri şi casete, de fiecare 
kgr. sau fracțiune câte : 

La pachete cu cărţi didactice, literare 
sau ştiinţilice de fiecare kgr. sau fracțiune . 

La scrisori cu valoare declarală, pen- 
tru greuiate aceleași texe ca la obiectele re- 
comandate. 

Pentru valoarea declarată, la pachete, 
gropuri, casete şi scrisori, până la 10.000 lei 
de fiecare 1000 lei câte . . 
iar pentru valorile mai mari de 10, 000 lei, de 
fiecare 1000 lei încă câte i 

Pentru mesageriile voluminoase. sau fra: 
gile, taxa pe greutate se sporeşte cu 50%. 

Pentru ducerea la domiciliu, ca drept de 
factaj, de fiecare obiect şi pentru fiecare 
5 kgr. sau fracțiune de 5 kgr. câte 


30 — 


5'— 

Pentru orice obiect neridicat în 3 zile de 
la avizare, taxa de magazinai de fiecare zi 2'— 
cu un maximum pentru fiecare obiect de. 200:— 


EXTRAS DIN LEGEA PENTRU CREAREA 
REGIEI AUTONOME P. 1. 1. 


publicaiă în „Monitorul Oficial“ din 3 August 1929. 


Art. 33. Toale serviciile poștale, precum şi tran- 
sporturile efectuate de Regia Aulonomă P. 1. 1. in- 
clusiv a celor efectuate pentru diferitele autorităţi şi 
servicii publice, vor fi plătite după tarifele în vigoare 
la epoca împlinirei lor. 


Nr. 73111930. ai 
Concurs la parohia Derna 


Pentru complenirea parohiei Derna (distr. Bar- 
cău), care prin numirea On-lui Teodor Pilca la parohia 
Racova a devenit vacantă, prin aceasta publicăm con- 
curs cu termenul de 1 Maiu crt. . 

Oradea; Şed. Cons. din 13 Martie 1930. 

Sfârşitul celor fără de lege. 


Din clipa în care Dumnezeu-Omul s'a arătat 
lumii, aceasla l-a urât şi suflul morții îl urmărea 
în toate zilele. Lumea, care, printrânsut s'a făcut, 
nu se simfea bine, nu se bucură că a venit la ea 
stăpânul ei. A căutat în fel şi chip să se scape de 
el, L-a omorit răstignându-l pe cruce între doui tâl- 
hari. A crezul, pe o clipă, că s'a mântuit de el. 
Dar s'a înșelat. Crucea lui a rămas împlântată în 
conştiinţa omenirii pentru toldeauna ca o musirare ; 
sângele de pe ea par'că răspândeşte încă şi azi o 
boare ce doboară mintea și înfrânge inima. Trufia 
nu o poate suporlă: ar vrea s'o alunge din suflet, 
dar nu se poate. Ochiul închis în afară, se deschide 
mai pălrunzător înlăuniru și se înfioară de crima ce 
apasă conștiința omului. Vede mânile pătate cu 
sânge nevinovat: sânge dumnezeiesc; robul a văr- 
sat sângele stăpânului, creatura a baljocorit pe 
creatorul său. 

Sângele lui Avel a distrus pe Cain, sângele 
vândut cu treizeci de arginți a distrus pe luda şi.i 
va arde pe toți cei cari îi vor urmă faptele. Sân- 
gele vărsat pe lemnul crucii există şi astăzi și nu 
lasă pe cei fărădelege să se odihnească. Vedenia 
crucii însângerale îi urmărește, îi mustră ziua şi 


noaptea. Dar luda nu înțelege, luda nu vrea să în- 


feleagă, ba ureşte vedenia, încearcă s'o alunge, 
să scape de ea. 

Iată taina urii celor fără de lege față de Cri. 
stos și față de tot ce stă în legătură cu el. Ii mu- 
stră peniru fărădelegi și pentru noroiul în care se 
făvălesc, pentru putregaiut suflelului lor, — şi nu le 
place. Vreau să scape de acest censor neînduple- 
cal, le-ar plăcea să amuțească glasul sângelui şi 
mustrarea crucii. Se tulbură când văd semnul crucii, 
se înfurie când aud numele celui răstignit. 

Câtă nebunie în sufletele rătăcite, şi câlă ură 
în cei fărădelege. Se simfesc mai bine în noroiul, 


în murdăria în care sunt, şi fipă, grohoiesc ca 
porcii dacă vreai să-i scoţi din mocirla sufletului lor. 

Aşa a fost aceasta mai'nainte cu 19 veacuri, 
așa este şi astăzi. „Lumina a venit în lume, şi au 
iubit oamenii mai vârtos întunericul, decât lumina, căci 
erau faptele lor rele. Căci tot cel ce face răul, ureşte 
lumina şi nu vine la lumină, ca să nu se vădească 
faptele lui“. (loan, 3, 19—20). Și lumina este Cristos. 
Toți cei cari îl urăsc pe el, au sufletul întunecat, 
pentrucă „faptele lor sunt rele“. 

Ura şi pizma sunt caracteristica sufletelor în- 
dobitocite ; ura şi pizma suni cauzele tuturor fără- . 
delegilor ; ura şi pizma celor fără de lege l-a judeca! 
pe Cristos la moarte; ura și pizma roade sufletele 
oamenilor ; ura și pizma distruge viata sufletului şi 
a trupului. 

Aşa l-au urât pe Crislos cei fără de lege a- 
tunci, așa îl urăsc şi caută să-l omoare şi astăzi. 
Dar Isus și astăzi, ca și alunci, se roagă pentru ei: 
„Părinte iartă-le lor, căci nu ştiu ce fac“. (Luca, 23, 
34). Şi astăzi ura şi pizma spumegă și urlă, arzând 
crucile, spărgând bisericile şi omorând pe slujitarii 
lor, vrea să-l alunge din inimi; dar glasul sângelui 
nu se poate amuli. Vedea-l-vor deapururi, pe cel 
răstignit, în suftetul lor, şi ori unde vor încercă să 
fugă dela fața lui, îi va urmări în viaţă şi în moarte, 
şi fărădelegea lor îi va nimici pe ei. Sfârşitul va ji 
îngrozilor, căci se va surpă stăpânirea lor cu că- 
dere mare, ca „Julgerui din câr cădea-va în prăpaslie 
idolul “câruia s'au închinat ; iar deasupra adâncuri- 
lor vedea-l-vor pe cel răstignit, pe care l-au urât şi 
lau batjocorit, purtându-se în sirălucire şi dreptate. 
Şi cei fără de lege își vor acoperi fetele lor și, ca 
şi o stâncă ce se prăvălește în mare, se vor aruncă 
spre fundul adâncurilor, slrigând cu disperare: 
adevărat, Fiul lui Dumnezeu era acesta“, 

N. Flueraș 

Enciclica Sfântului Părinte Papa Piu XI. 
despre educaţia creştină a tinerimii. 


Magisterul infalibil al Bisericii, reprezentat şi 
concretizat în persoana Pontificelui Roman, locţiitorul 
lui Isus-Dumnezeu pe pământ, are menirea de-a se 
rosti asupra celor mai fundamentale probleme, cari 
agită mintea şi sufletul omenesc, pentruca să arate 
celor conduşi de dânsul calea cea dreaptă a adevăru- 
lui care duce la mântuire şi fericire pe pământ și 'n cer. 

Pontificii Romani şi-au făcut datoria aceasta, de 
învăţători şi îndrumători ai omenirii pe calea binelui şi 
a adevărului de câte ori ea în urma frâmântărilor minţii 
omeneşti, a ajuns la răspântii ori rătăciri de unde nu 
mai ştia cum să iasă. Istoria ni-e dovadă de covârşi- 
" torul rol ce l-a jucat papatul. în îndrumarea intelectuală, 
morală, ştiinţifică şi câteodată şi politică a omenirii. 

Marea problemă a creşterii. şi a educării tine- 
rimii, problemă agitată mai ales în timpul nostru, pe 
dreptul numit »timpul pedagogiei moderne“, n'a putut 
lăsa impasibil pe acela, care veghiază asupra destinelor 
superioare ale omenirii, asupra destinului şi evoluţiei 


morale ce o ia omenirea, dela care în mare parte, de! 


nu în întregime, depinde fericirea şi liniştea ei vremel- 
„nică şi eternă. Sfântul Părinte dela Roma s'a rostit 
încurând într'o nciclică, care va rămâne neperitoare, 
asupra celei mai moderne şi deci asupra celei mai 
actuale probleme, a educării tinerimii, 


Enciclica aceasta, nu numai pentru construcţia 
sa arhitectonică admirabilă, dar mai vârtos pentru 
adâncimea. ideilor, pentru preciziunea cu care sunt 
expuse principiile sănătoase scoase din rațiune şi des- 
coperirea dumnezeească despre educaţia copiiilor, va 
rămânea multe veacuri adevăratul cod, adevărata 
magna charta a educaţiei şi a pedagogiei creştine. 

Nu va fi fără interes să-şi câştige cititorii nostri, 
şi până la publicarea în întregime, prin autoritatea 
competetentă a acestui cap de operă al pedagogiei şi 
al creşterii adevărate creştine,” — o sumară privire 
în ideile ei fundamentale şi călăuzitoare. 

Enciclica Sfântului Părinte, publicată cu data de 
31 Decembre 1929, şi publicată mai întâi în italieneşte 
în »Osservatore Romano« din 12-lanuarie 1930, (textul 
latin a apărut abia în »Acta Apostolicae Sedis« din 
22 Februarie 1930, No. 2.) se ocupă femeinic de toate 
problemele ce interesează educaţia tinerimii, fixând 
mai înainte de toate rostul şi scopul educaţiei în general, 
arătând apoi dreptul şi datoria celor trei factori sau 
societăţi de cari se ține educaţia: Biserica, Familia, 
Statul, — delimitând net drepturile fiecăruia şi arătând 
îorma prin care se poate armoniză activitatea lor edu- 
cativă; nu întrelasă a vorbi şi despre tendinţele 
moderne ce se ivesc în educaţie: naturalismul, atle- 
tismul, libertinismul exagerat, atingând cu multă în- 
țelepciune şi sobrietate chestia educaţiei sexuale, a co- 
educaţiei, a diferitelor sisteme de şcoală, tratând apoi 
în partea a treia despre mijloacele ce pot asigură 
educaţia creştină desăvârşită : mediul familiar, şcoala 
confesională străbătută în toate materiile de spiritul 
evlaviei şi al religiosității sănătoase, Biserica cu întreg 
aparatul ei educativ : institutele ei, etc., dar mai ales 
mijloacele harului divin ; atinge şi primejdiile multe ale 


* Suntem informaţi că Inaltul Cor Episcopesc a hntărât 
publicarea în întregime a enciclicei şi trimilerea ei în mod 
graiui! tuturor oficiilor parohiale gr, cat. din România. 


educaţiei tinerimii: lectura, teatrul, cinematograful, 
spunând cu autoritate „părerea Bisericii despre aceste 
mijloace de educaţie ; în sfârşit arătând scopul educa- 
ției creştine în. special, care este a formă pe creștinul 
bun şi ideal, omul de caracter, închee arătând pe Isus 
Măestrul şi Modelul adevărat al educaţiei şi Biserica 
ca şi adevărata Mamă şi îăuritoare a sufletelor ls a 
caracterelor ideale. 


Introducerea. 


In întroducere Sf. Părinte spune că dragostea 
arzătoare ce o are, după pilda Mântuitorului Cristos, 
pentru tinerime, îl face să se ocupe cu această pro- 
blemă a educaţiei. Vrea ca din prilejul jubileului său - 
de 50 ani de preoție să lase iubitei tinerime catolică 
o amintire: de totului specială. Mai spune, că l-a în-: 
demnat să se ocupe cu aceasta problemă faptul »că 
nici odată nu s'a vorbit atâta de educaţie ca în vre- 
mile noastre, cănd se înmulțesc teoriile noui pedago- 
gice«, dar »durere, trebue să deplângem o mare lipsă 
de principii clare şi sănătoase chiar şi .în problemele 
fundamentale«, cum e aceea a educaţiei. Sfântul Pă- 
rinte indică geneza psihologică acestui »val şi curent 
pedagogic« al lumii moderne: Oamenii, creați după 
chipul şi asemănarea lui D-zeu, destinaţi a ajunge la 
Dânsul, perfecțiunea nesfârşită, văd că cultura tehnică: 
nu-i poate face fericiţi nici singuratici nici popoarele, 
de aceea cearcă să ajungă la fericirea la care dela 
fire sunt stimulaţi, prin educație. Dar mulţi greşeşc, 
căci, insistând prea mult asupra etimologiei cuvântu- 
lui: pedagogie, vreau să scoată aceasta fericire prin 
pedagogie din însaşi firea omenească şi vreau s'o 
ajungă numai prin mijloace şi puteri naturale, fără să 
se îndrepteze spre Dumnezeu, începutul şi sfârşitul 
întregului univers, în care singur pot află odihnă su- 
fletelor lor, după spusele sf.-lui Augustin (confess, |, 
1): »Ne-ai creat D-ne pentru tine şi neodihnit e su- 
îletul nostru pâm'ce se va odihni în tine. 


Esenţa şi excelența educaţiei. 


E. de-o covârşitoare importanţă, zice Si. Părinte, 
să nu greşim cu privire la educaţie, precum covârşitor 
de important e să nu greşim cu privire la scopul 
ultim al omului cu care educaţia e într'o strânsă şi 
necesară legătură. Educaţia adevărată trebue să ţină 
seamă de scopul ultim al omului. De aceea adevărata 
educaţie e numai cea răzimată pe creştinism, care 
singur are vederi clare cu privire la acest scop ultim al 
omului. 

Educaţia e de o covârşitoare importanță nu nu- 
mai pentru indivizi, dar şi pentru societatea civilă, 
Stat, căci cum vor îi singuraticii aşa va îi şi colectivita- 
tea lor, Statul. 

Educaţia creştină tinde să formeze pe omul per- 
fect ; ea tinde să asigure pentru cel educat Binele 
Suprem, pe D-zeu, în care singur e fericire, iar pen- 
tru societate maximul de fericire posibilă pe pământ. 
Ea e artă grea şi sublimă, după cum zisese şi Sf. 
loan Gură de Aur: »Ce e mai greu şi mai sublim, 
decât a formă sufletul. și moravurile tinerimii! ?« 
(Omil. 60 în cap. 18 Mt.) | 

Cine are dreptul de-a educa? 


După aceea sf. Părinte trece importanta chesti- 
une: Cine are dreptul a educă pe om, pe individ. Şi 
constată, că educaţia nu e un lucru al singuraticilor, 
ci e un lucru eminamente social, de aceea el se ţine 
de cele trei societăţi în sânul cărora se naşte şi tră- 
ieşte omul: două societăţi de ordin natural: familia şi 
Statul sau societatea civilă ; a treia supranaturală: Bi- 
serica ; de toate trei se ține a educă pe om, dar de 
fiecare în măsură proporţionată, corespunzătoare sco- 
purilor lor. 


Dreptul Bisericii de-a educă copiii. 


Biserica, societatea aceasta de origine divină, 
universală, care are de scop mântuirea veşnică a oa- 
menilor, şi în care omul se naşte prin Botez pentru 
viaţa divină a Harului, are dreptul de-a se ocupă de 
formarea individului pe baza alor două titluri superi- 
oare oricărui alt titlu natural, pe baza titlului de mi- 
siune ce-a primit dela întemeietorul ei d-zeesc şi în 
virtutea cărei misiuni ea are dreptul şi datoria de-a 
învăţă, de-a se ocupă de toți şi de toate neamurile : Datu- 
mi-s“a mie toată puterea în cer şi pe pământ, drept- 
aceea mergând învăţaţi toate neamurile... (Mt. 28, 
18—2 5). În aceasta misiune a sa de-a învăţa toate 
popoarele, Biserica e înzestrată şi cu privilegiul infali- 
bilităţii şi ca atare e stâlpul şi temelia adevărulul; 
ea învaţă pe oameni infalibil credința divină şi păzeşte 
întreg şi nevătămat depozitul încredințat ei şi conduce 
pe oameni, individ și societatea umană întreagă, fap- 
tele lor la onestitatea moravurilor şi la . întregitatea 
vieţii. 

2) AL doilea titlu pe baza căruia îşi revendică drept 
la educarea omenirii, e maternitatea supranaturală, 
prin care Biserica Mireasa nepătată a lui Hristos, naşte, 
nutreşte şi formează sufletele în viața dumnezeească 
a Harului prin Tainele şi învăţătura ei. In virtutea 


acestei  maternităţi supranaturale împărtăşită ei de . 


Cristos D-zeu, toți oamenii sunt fiii ei, pe cum 
zice şi Sî. Augustin: »Nu va avea nimeni pe D-zeu 
de tată, dacă nu vrea să aibă Biserica de mamăc<. 
(De symbolo 13). 

„În puterea acestor două titluri Biserica are în 
sine dreptul inviolabil al libertăţii învățământului. Şi 
în consecinţă, nici o putere lumească nu o poate opri 
ori împiedecă de-aşi deprinde dreptul şi misunea sa 
de-a educă indivizii şi popoarele. Are dreptul de-a se 
rosti dacă cutareva mijloc sau sistem pedagogic este 
dăunător. ori folositor adevăratei educaţii, care este, 
după cum s'a spus, numai aceea care educă în ve- 
derea şi cu privire la scopul ultim, al omului, adică 
cea religioasă, creştină. Că Biserica lui Cristos are 
dreptul de-a se pronunță asupra principiilor şi mij- 
loacelor de educaţie, Sf. Părinte o dovedeşte prin faptul 
că păzitoarea şi interpretătoarea moralei este. Dânsa 
şi prin urmare, ea are căderea a se rosti asupra mo- 
ralităţii unui principiu, unui lucru, sau, ceeace e tot 
atât, asupra conformităţii sau neconformităţii unei în- 
văţături cu scopul ultim al omului, cu legea naturală 
şi divină. Acest adevăr l-a recunoscut şi exprimat atât 
de bine şi Alexandru Mauroni, pe care Enciclica-l 
laudă citându-l (Osservazioni sulla morale catolica [11). 


Până unde se extind drepiurile 
Bisericii în educaţie. 
Se extind: 


1) la instruirea ramurilor culturii: litere, ştiinţe, 

arte; la educaţia fizică chiar, tocmai pentrucă şi acea- 
sta e un mijloc care poate folosi ori strică educaţiei 
creştine, după cum se deprinde. 

Acest amestec al Bisericii în predarea şi culti- 
varea acestor discipline nu poate fi de loc dăunător 
pentru orânduiala civilă a Statelor, dimpotrivă li-e de 
mare folos, deoarece numai prin principiile de educaţie 
susținute şi practicate de biserică se pot formă ade- 
vărate caractere, adevăraţi şi buni cetăţeni. 

2) Se extinde apoi la supravegherea întregei 
educaţii ori formări a fiilor săi, în orice instituţie, 
publică ori particulară, s'ar află şi nu numai la in- 
strucţia religioasă, ci şi cu privire la alte materii şi 
dispoziţii, întrucât au referinţă cu religia şi cu morala. 
Biserica are sfânta datorie, deci dreptul de-a ţinea 
departe de sufletele fiilor ei orice venin moral, ori de 
unde şi ori dela cine ar proveni. Şi această interesare 
a Bisericii iară nu poate îi spre dauna, ci, dimpotrivă, 
spre cel mai mare bine şi folos al Statului. Căci e 
lucru constatat, prin experiență, că fără de instrucţie 
religioasă şi morală, sănătoasă, nesănătoasă va fi orice 
cultură sufletească. Căci copiii neobişnuiţi a respectă 
pe D-zeu, nu se vor supune nici unei discipline morale, 
şi neobişnuiţi a renunţă la nici o plăcere, vor fi în 
stare să răstoarne şi Statele şi ordinea socialăc. 

3) Dreptul Bisericii de-a educă cuprinde toate 
popoarele, conform cuvintelor: »Mergând învăţaţi 
toate popoarele ...« Dar mai întâi se extinde la fiii 
săi. De aceea Biserica le-a înfiinţat din cele ' mai în- 
depărtate vremi, dar mai ales în Evul Mediu, epoca 
clasică a vieţii bisericeşti, şcoli, şi tot felul de insti- 


„tuţii de cultură şi educaţie, până la universităţi înfiin- 


țate şi supraveghiate de Biserică. 

Dacă s'au păstrat atâtea comori de cultură, ci-“ 
vilizaţie şi literatură, se datoreşte acestei ţinute prin 
care Biserica a ştiut să răspândească şi în cele mai 
depărtate şi grele vremi barbare atâta lumină pe te- 
renul literaturii, al filozofiei, al artelor şi, mai ales 
al arhitecturii. 

4).Se extinde şi la necredincioşii păgâni, de- 
oarece toţi oamenii sunt chemaţi să între în împărăția 
lui D-zeu, şi, să moştenească muntuirea veşnică, deci, 
virtual, toţi sunt supuşii ei. Biserica a şi făcut şi face 
mult pentru cultivarea păgânilor. Căci, precum în zilele 
noastre, în cari Misiunile răspândesc miile de şcoli 
în toate ţările şi ţinuturile încă necreştine, dela cele 
două râuri ale Gangesului până la râul Galben şi până 


-la marile insule şi mări. ale Oceanului, dela Conti- 


nentul Negru până la Ţara Focului şi până în ghe- 
țoasa Alasca, .astiel și în toate timpurile a educat Bi- 
serica prin misionarii săi la viaţa şi civilizaţia creşţină 
diferitele popoare, cari azi formează naţiunile creştine . 
ale lumii. 

Deci dovezi de drept şi de fapt arată, că Biserica 
are în -mod principal misiunea de-a educă pe oameni 
şi pentru nici un intelect ferit de prejudecăţi nu rămân 
motive de ce să împiedice această operă a ei de ale 
cărei binefăcătoare roade se bucură azi lumea întreagă. 


Armonia între drepturile Bisericii: cu ale 
familiei şi Statului. 


Cu o atare întâietate şi supetioritate a Bisericii 
în ce priveşte educaţia, nu sunt de loc în contrazicere, . 
dimpotrivă, sunt în perfectă armonie drepturile familiei, 
ale Statului, ba nici dreptul Ia libertatea gândirii, a 
cercetării libere a singuraticilor. Cauza acestei nece- 
sare armonii e tocmai pentrucă şi ordul: natural (fa- 

milia şi Statul) precum şi ordul supranatural (Biserica) 
vin dela D-zeu şi se ajutoră şi se întregesc împrumu- 
tat, căci »Toate lucrurile lui D-zeu sunt desăvârșite, 
toate căile lui drepte«. (Deut. 32, 4). 


Drepturile familiei în educaţie. 


Că în educarea copiiilor şi familia are drepturi, 


e prea evident, căci ea anume e lăsată de Dumnezeu 
ca o instituție de-a produce viaţa şi a educă copilul. 
Dreptul familiei la educare e chiar anterior celui ce-l 
are Statul, societatea civilă, prin urmare acesta nu 
are dreptul a-l violă ori a-l nesocoti. E o rânduire a 
naturii ca copilul până la anii priceperii să stea subt 
îngrijirea şi autoritatea părinților. Ar fi împotriva 
acestui drept ca să i-se sustragă copiii înainte de-a 
ajunge la uzul rațiunii, ori a dispune de ei împotriva 
voinții părinţilor. Şi deoarece datoria părinților de-a 
se îngriji de copiii ține până ce copilul e în stare a se 
îngriji singur, adică până ce ajunge la starea desăvâr- 
şită de om, pân'atunci ține şi dreptul lor de-a-l educă. 

Codul Bisericii exprimă această datorie astfel: 
»Părinţii sunt îndatoraţi subt grea răspundere a se 
îngriji din toată puterea de educaţia religioasă şi morală, 
cât şi de cea fizică şi civilă a copiiilor lor şi de-a le 
asigura şi binele vremelnic al lor« (can. 1113). 

E: o greşală contra simțului comun şi natural a 
susține, că copilul ar aparține mai tare Statului decât 
familiei, ori că Statul ar avea un drept absolut asupra 
educării lui. Nu are nici o valoare argumentul, că 
omul se naşte mai întâi cetăţean şi prin urmare el e 
mai întâi al Statului, deoarece omul înainte de-a i 
cetăţean trebue să existe, iar existența omul nu o 
primeşte dela Stat, ci dela familie. Copiii nu fac parte 
din societatea civilă prin ei înşişi, ci prin familie care 
i-a născut. Puterea părințească şi dreptul lor la edu- 
carea copillor nu poate fi absorbită şi suprimată de 
Stat, care mai vârtos trebue s'o respecte şi s'o spri- 
jinească. După învăţătura Bisericii părinții creştini 
trebue să se apare cu tărie împotriva tentativelor de-a 
li se răpi acest drept sacru al lor, mai ales atunci 
când acesta li s'ar răpi în favorul unui învăţământ şi 
al unei educaţii dăunătoare sufletului şi moralității. 

Dreptul familiilor de-a se îngriji singure de edu- 
caţia copiilor lor şi a-i da la şcoala care lor le con- 
vine e recunoscut chiar şi de jurisprudinţa naţiunilor 
civilizate. Şi aici Sf. Părinte face onoarea Statelor Unite 
ale Americei de Nord citând un deciz al Înaltei Curți 
-de Casaţie a Republicei Federale a S.U. A. din 1 lunie 
1925 în care se spune că Statul nu are nici un drept 
general de-a monopoliză instrucțiunea şi educaţia tine- 
rimii şi a-o costrânge să frecventeze numai şcolile pu- 
blice de Stat. 


Biserica ocroteşte dreptul familiei 
la educarea copiiilor. 


Istoria e mărturie cum Biserica a ocrotit şi apă- 
rat dreptul nativ al familiei la educaţie şi-l apără şi 
azi, iar de altă parte tot acea istorie ni-e mărturie ce 
mare încredere au avut şi au familiile în şcolile în- 
temeiate şi conduse de Biserică. Şi azi chiar părinţi 
puţin ori deloc credincioşi îşi dau copiii în şcolile şi 
institutele conduse de Biserică, căci instinctul părin- 
țesc, care derivă dela D-zeu, îi face să se îndrepte 
către Biserică şi să aibă în ea încredere desăvârşită. 

Biserica e atât de scrupuloasă în respectarea 
dtepturilor sacre ale familiei încât pe copiii necredin- 
cioşilor, nu-i botează fără învoirea părinţilor, decât în 
cazuri grave şi excepționale, deşi, ca maica omenirii 
întregi, ar avea dreptul s'o facă. | 


Dreptul Statului în educaţie. 

A treia societate care are dreptul, ba întru cătva 
şi datoria, de a se îngriji de educarea fiinţelor ome- 
neşti e Statul. Dela D-zeu derivă şi acest drept al Sta- 
tului, care, la rândul său, încă e orânduit de D-zeu, 
pentru asigurarea binelui de obşte vremelnic al oame- 
nilor. Acest bine vremelnic stă îndeosebi în pacea ce- 
tățenilor şi în siguranța cu care cetăţenii singuratici 
şi familiile pot să-şi deprindă drepturile lor, şi mai 
stă şi în binele spiritual şi material tot mai mare po- 
sibil prin unirea şi coordonarea conlucrării tuturor. 
Statul are ca atare îndoită misiune: să apere şi să 
sprijinească, nici decum însă să absorbă 'familia Şi pe 
individ ori să-i înlocuiască. 

lar cu privire la educaţie Statul are dreptul, ori 
mai bine zis datoria, de-a apără prin legile sale drep- 
tul anterior al familiei şi-de-a respecta dreptul suprana- 
tural al Bisericii. Statul mai are dreptul şi datoria să 
suplinească acolo, unde opera părinţilor ar lipsi prin 
neputinţă ori nedemnitate, dar totdeauna cu respecta- 
rea drepturilor naturale ale copiilor şi supranaturale 
ale Bisericii. | 

Statul mai are datoria să promoveze, educaţia 
religioasă şi morală a tinerimii, dar nu după o mo- 
rală a sa, ci după cea a lui Dumnezeu şi a dreptu- 
lui natural. Statul are datoria a se îngriji de instruc- 
ţia viitorilor săi cetăţeni, dar mai întâi favorizănd şi 
sprijinind iniţiativa Bisericii şi a familiei. E dator a 
ajuta în baza justiţiei distributive opera de educaţie şi 
instrucție a Bisericii şi a familiei, deoarece e dator a 
folosi mijloacele sale băneşti în folosul acelora dela 
cari le primeşte. Statul comite mare nedreptate când 
familiile creştine le pune în situaţia să fie silite a-şi 
da copiii împotriva voinţei lor la şcolile publice de 
Stat, unde nu este garantată educaţia lor religioasă 
şi morală neexcepționabilă. Urmează dela sine că 
Statul are dreptul de a da cetăţenilor săi instrucţia și 
educaţia civică şi fizică recerută de timpurile moderne, 
dar nu cu violarea principiilor moralei creștine. 

Sfântul Părinte reprobă şi osândeşte cultul for- 
ței brutale în detrimentul celei spirituale, obiceiul rău 
de-a sustrage tinerimea dela împlinirea îndatoririlor 
ei religioase prin educaţie fizică ori alte îndeletniciri; 
condamnă exagerâta educaţie fizică a îetelor cu vătă- 
marea modestie, şi a pudoarei creştine, şi provoacă pe 
părinți să se opună unei aşa dăunătoare aberaţiuni a 
timpului nostru. 

Intre Stat şi Biserică 1 nu poate îi nici un conflict 
ori neînțelegere cu privire la educaţie, dacă- -şi înţeleg 
amândouă bine misiunea şi scopul rânduit de Autorul 

lor, de D-zeu. Din colaborarea lor armonică la edu- 
carea şi formarea cetăţeanului esă omul bun şi per- 
fect cu adevărat: soldatul, soţul, părinţii, copii, stă- 
pânii, servitorii, regii, judecătorii, contribuabilii, etc. 
perfecţi, pe care Statul singur nu-i poate formă, 
căci cu mijloacele lui'nhu poate atinge sufletul, con- 
ştiinţa, peste care e stăpână Biserica. . A 
Mare este greşala acelora cari cred că pot obținea 
cetățeni buni cu alte legi şi pe alte căi înafară de 
cele cari contribuesc la formarea creştinului bun. 


Şi'n aceasta ordine de idei Sf. Părinte arată 
roadele şi influinţele binefăcătoare ale educaţiei şi 
învăţământului religios-bisericesc asupra întăririi interne 
şi externe a Statelor. 


În partea a treia, ce urmează Sf. Părinte con- 
damnă unele principii şi metode ale educaţiei şi in- 
strucției moderne, arătând în practică principiile şi 
metodele unei adevărate şi sănătoase creşteri. 

Mai întâi stigmatizează rătăcirea acelor pedagogi, 
cari nuSțin seamă în educaţie de subiectul care vine 
educat, adică de om. Subiectul educaţiei este omul în 
întregime cu sufletul şi cu trupul, omul real aşa cum 
ni-l prezintă mintea şi revelaţiunea, adică omul decă- 
_zut din statul naturii originale, întregi, omul răscum- 
părat. de Cristos şi reintegrat în condiţia supranatu- 
rală de fiu adoptiv al lui D-zeu, deşi nu în privilegiile 
sale preternaturale a nemuririi trupului şi a integri- 
tăţii şi echilibrului inclinărilor sale, pe cari le avusese 
înainte de cădere. 

Pedagogia trebue să ţină seamă de defectul fun- 
damental al naturii omeneşti: de păcatul strămoşesc 
şi urmările lui, în particular de slăbiciunea voinții şi 
de pornirile disordonate din ea. Nu ajunge o unilate- 
rală perfecţionare a minţii prin cunoştinţe, trebue în- 
tărită voința, ceace nu e cu putință însă, numai prin 
mijloacele Harului, fără de cari nu se pot stăpâni în- 
clinările perverse din om. 


Falsitatea naturalismului pedagogic. 


Fals este, prin urmare, orice naturalism peda- 
gogic care eschide ori micşorează în instrucţia tinere- 
tului formarea creştină supranaturală, şi greşite sunt 
toate metodele de educaţie cari se razimă pe totala 
ori parţiala negare ori trecerea cu vederea a păcatului 
strămoşesc şi a Harului divin şi, deci, numai pe pute- 
rile naturii omeneşti. 

La fel este de condamnat sistemul pedagogic 
care vrea să clădească pe o pretinsă autonomie, inde- 
pendenţă şi libertate absolută a copilului, micşorând 
ori chiar suprimând de tot autoritatea şi opera cres- 
cătorului, atribuind copilului un primat: exclusiv de 
inițiativă şi o activitate independentă de orice lege 
mai înaltă, naturală ori divină. | 

Principiul şcoalei active despre necesitatea con- 

ţ 
lucrării active a elevului, nu este de loc nou, deoarece 


s'a folosit totdeauna în educaţia creștină tradiţională. 
Inlăturarea violenţei şi-a despotismului e de 
aprobat, că nu în aceasta stă adevărata creştere, dar 
emanciparea elevului de subt orice tutelă şi autoritate, 
chiar divină, e de reprobat, Şi că asta vreau mulţi 
pedagogi moderni, se vede, că ei sunt în căutarea 
unui nou cod moral universal al educaţiei, caşi cum 
mar există Decalogul şi Evanghelia. Tot ei numesc 
educaţia creştină »eteronomă«, »pasivă«, »perimată«, 
fiindcă se razimă pe autoritatea divină şi pe sfânta 
lui Lege. Ei voind să descătuşeze pe copil îl fac rob 
trufiei şi patimilor disordonate. | 


Educaţia sexuală. 


Enciclica veştejeşte râvna acelora cari vreau 
prea multă clarificare în chestii sexuale, mai ales de 
se face public, ori dacă expun anume pe copiii la pri- 
mejdii pentru a-i obişnui şi intări, cum zic. Aceştia 
greşesc îoarte, nevoind a recunoaşte slăbiciunea în- 
născută firii omeneşti şi legea protivnică legii minții 
despre care vorbeşte Apostolul (Rom. 7,23) şi neştiind 


“că la tineri păcatele împotriva curăţiei sfinte nu sunt 


într'atâta efectul neştiinţei în cele sexuale, cât mai 
vârtos al unei voinţi bolnave, slabe, neputincioasă a 
resistă ispitelor fără mijloacele Harului. 

In aceasta materie. delicată, este necesară oare- 
care luminare, la vremea sa şi de către cel ce are 
dela D-zeu misiunea creşterii creștine, dar cu multă 
prudență şi precauţiune. A 

In această materie, ca în educaţie peste tot: 
Sfântul Părinte recomandă preţioasa carte a Cardina- . 
lului Anfoniano, discipol al Sf.-lui Filip Neri acest 
admirabil educator şi al sf. Carol Borromeul, care” 
în aceasta materie zice: | 


„Atât de mare şi de aşa fel e mizeria noasiră și înclinarea 
spre păcat, încât de mui'te ori chiar lucrurile cari par un: leac 
împotriva păcatului, ne suni de fapt prilej şi ajâţare la păcat. 
De aceea este foarte important, ca un părinte. când conversează 
cu copilul său despre această materie atât de lunecoasă, să ia 
seama să nu coboare în particularități și la diferite imagini cu cari 
această infernală hidră inveninează o parte aiât de mare a lumii, 
pentruca să nu se întâmple, ca în loc de a stânge acest foc,. 
să-l aţâţe şi aprinză nechibzuit în inima curată şi fragedă a 
copilului, In copilărie, în general, va fi de-ajuns dacă va uză de 
mijloace, cari întroduc virtutea curăţiei şi închid uşa viciului. (Cf. 
Silvio Antoniano, Dell'educazione cristiana dei figlioli, lib. 1[., c.88) 


Coeducaţia. | 

E greşită şi reprobabilă, ca dăunătoare pentru 
bunele moravuri. Ea izvoreşte dintr'un naturalism ce 
neagă păcatul original şi intenţionează o nivelare rău 
înțeleasă a sexelor. Creatorul a dispus conveţuirea de să- 
vârşită a celor două sexe numai în căsătoria una și nedes- 
părţită. Sexele trebue să râmănă cu insuşirile lor speci- 
fice, cari trebuesc desvoltate şi nu în mod abnormal 
nivelate, căci ele se întregesc reciproc. Conveţuirea 
celor două sexe trebue conceasă treptat şi cu prudență, 

fără vătămarea modestiei şi a  pudoarei feminine, 
căreia-i repugnă dela fire orice exhibiţie şi publicitate. 

În privința aceasta Si. Părinte învită pe episcopi 
să vigileze. | 

„Mediul. Familia creştină. 

In cele ce urmează Sf. Părinte insistă asupra 
necesităţii ca copiii să trăiască întrun mediu moral 
şi igienic sănătos. Nimic nu poate suplini în educaţie 
familia bună, unde stăpăneşte pilda bună a părinţilor. 
Sf. Părinte deplânge efectele dezastruoase asupra co- 
piilor, mediul zdruncinat al familiei de azi în urma îm- 
prejurărilor economice, ori chiar în urma teoriilor so- 
cialiste rătăcite. Mama care lucrează în fabrică sau 
în atelier îşi lasă copiii singuri, fără grije, cari se 
corup în societatea altor copii stricaţi. Ori, cum e 
cazul sfăşietor de trist dintr'o ţară (Rusia Sovietică), 
copiii sunt smulşi dela părinţi şi înglobaţi în asociaţii 
şi şcoale fără D-zeu, unde anume-i instigă la ură 
şi  nereligiozitate, repetând din nou un mai în- 
grozitor măcel al copiiilor nevinovaţi din Betlehem. 
Păstorii să le aducă aminte părinţilor şi să le deie 
îndrumări practice. cum să-şi crească bine copiii.” 
Biserica mediu de creştere şi educaţie. 

Impotriva slăbiciunii forțelor naturii omeneşti 
decăzute D-zeu a dat ca remediu numeroasele ajutoare 
ale Harului şi mijloacele multiple cu cari este îmbo- 
găţită Biserica, marea familie a lui Cristos, care este 
mediul de creştere cel mai strâns şi mai armonios 
unit cu cel al familiei. Acest mediu, Biserica, cuprinde 
Sacramentele, templul creştin cu podoaba lui, cu Li- 
turghia şi ceremoniile lui, cu limbajul liturgiei şi al 
"artei, cu asociaţiile ei, şcoala, studiul literaturii şi al 
ştiinţelor, însaș recreaţia şi educaţia fizică. Biserica 
i familia formează un singur templu al educaţiei 


creştine. 
Scoala. 


Enciclica are îrumoase cuvinte, cuprivire la şcoală 
pe care o numeşte instituție subsidiară şi comple- 
mentară a familiei şi a Bisericii. Ea trebue să for- 
meze împreună cu familia şi Biserica un singur sanc- 
tuar sacru al educaţiei, altfel îşi greşeşte scopul şi 


"se transformă în operă. de ruină. Reproduce cuvintele 


lui Tommaseo: »Școala de nu-i biserică e grajd.« 
Enciclica are cuvinte aspre de condamnare îm- 
potriva şcoalei laice, din care e scoasă religia. O ast- 
fel de şcoală de altfel, zice, nu e cu putinţă, căci ea 
devine pur forţă antireligioasă. Condamnă şi şcoala 
neutră şi cea mixtă. Idealul educaţiei creştine e școala 
confesională, în care toate materiile se propun în 
spirit unitar religios, iar învăţământul religios e teme- 
iul şi coroana întregului învățământ. Pentru buna 
reuşită a aducaţiei se recere ca religia să se propună 
tinerilor nu numai în câteva ore, ci întreg învățămân- 
tul, de toate gradele, să fie binemirositor de evlavia 
creştinească. Ce nu e cazul nici în şcoala mixtă, 
nici în cea neutră de stat. Sf. Părinte şi opreşte tine- 

rii catolici să frecventeze astfel de școli. Numai cu 
permisiunea Ordinariatului se poate toleră îrecventarea 
lor între anumite împrejurări de timp şi de loc şi cu 
anumite precauţiuni. 

Sfântul Părinte combate părerea acelora cari 
susţin că un Stat cu mai multe confesiuni nu poate 
susține atâtea feluri de şcoli. Si. Părinte răspunde, 
că se poate, spre cea mai mare mulțumire a familiilor 
şi spre cea mai mare promovare a interesului public, 
adică a păcii și a armoniei dintre cetăţeni. Dovadă că - 
sunt state unde e în vigoare, cel puţin în parte un atare 
sistem. Desigur sf. Părinte face aluzie la Anglia şi Bel- 
gia. Statul să lase liberă şi să sprijinească financiar 
inițiativa Bisericii şi a familiilor. E cel mai logic şi mai 
uşor lucru şi tot atunci cel mai drept şi aespiiinzae 
tor liniştii conştiinţei. 

Catolicii, în orice caz, au datoria să lupte pentru 
un atare sistem școlar. Indeosebi Acţiunea Catolică 
găseşte aci un teren de activitate potrivit şi important. 
Asta nu înseamnă a face politică, sau a nu favoriză 
consolidarea naţiunii, dimpotrivă, fac opera cea: mai 


- patriotică, pentrucă luptă pentru o şcoală care creiază 


cei mai buni cetăţeni. 

În şcoala confesională nu se va contrazice la 
celelalte materii ce a auzit la religie. Lucrurile nece- 
sare de ştiut dar stricăcioase, se vor prezentă în forma 
şi cu prudenţa cuvenită, fără să zăpăcească mintea 
încă necoaptă de tot a copiiilor. În şcoala creştină 
studiul literaturii naţionale ori clasice nu va fi nici- 
odată în detrimentul sfinţeniei morarurilor, pentrucă 
măiestrii creştini fac ca albinele, culeg ce-i bun, omit 
ce-i stricăcios. Ei nu vor părăsi vechimea probată, 
pentru noutatea neexperimentată. Sfântul Părinte de- 
plânge decadenţa tot mai accentuată în şcoala mo- 
dernă a limbilor clasice mai ales latina, şi a filosofiei 
sănătoase, dela care în mare parte depinde dreapta 
îndrumare a celorlalte ştiinţe. 

Profesorii. | 

Bunătatea unei şcoale depinde însă nu într'atât 
de bunele legi şi orăndueli şcolare, cât mai vârtos de pro- 
fesorii buni cari sunt sufletul unei şcoli. Ei pelângă o 
bună pregătire, mai trebue să aibă şi distinse calități 
intelectuale și morale, Trebue să aibă o adevărată şi 
curată iubire pentru tinerii încredinţaţi lor. Sf. Părinte 
face elogiul miilor de învăţători şi profesori catolici, călu- 
gări, preoţi şi mirei, cari îşi fac datoria în cea ce si. 


Grigorie Nazianzenul a zis că e arta artelor şi ştiinţa 


ştiinţelor. (Or. Il. P. G. 35, 426)! — Şi îndeamnă să 
continue şi pe mai departe, iar pe episcopi să-şi recru- 
teze un corp ales de dascăli şi învăţători. 
Primejdiile educaţiei creştine. - 
După părerea Sf.-lui Părinte în timpurile noastre 
e mai necesară ca oricând o atentă şi mai îngrijită 
supraveghere a tinerimii, deoarece primejdiile naufragi- 


ului moral şi religios au crescuct foarte. Între aceste . 
Si. Părinte înşiră cărţile rele şi imorale, răspândite pe 

preţ de nimică, reprezentațiile cinematografice, audi- 
țiile radiofonice, cari, toate cele mai de multe ori sunt 


subordonate de oameni fără scrupule şi conştiinţă imo- 


rală, politei de câştig şi a îmboldirii patimilor. Aceste 
mijloace, îolosite bine, sunt azi cele: mai puternice 


subsidii ale educaţiei. De acea creștinii adevăraţi au: 


datoria a reagă împotriva acestui puhoi de corupţie ce 
se prepară prin aceste mijloace ale culturii moderne, 
înființând teatre şi cinematografe creştine, răspân- 
dind cărţi şi periodice sănătoase prin cari virtutea să 
câştige, nu să piarză. 

Asta nu înseamnă că finerimea trebue s'o izolăm 
cu totul de lume şi societate; nu, dar înseamnă că 
trebue apărată de cu vreme şi întărită împotriva amă- 
girilor.înşelătoare ale luraii acesteia despre care o 
sentință dumnezească ne spune, că toată e »poita tru- 
pului, pofta ochilor şi trufia vieţii« (1 loan Il. 16). 


Scopul educaţiei creştine. 


Scopul educaţiei creştine e de-a îormă împreună 
cu ajutorul darului divin pe adevăratul şi desăvârşitul 
creştin. Educaţia creştinească îmbrățișează întreg cu- 
prinsul vieții omeneşti sensibilă și spirituală, întelectuală 
şi morală, individuală, socială. Adevăratul creştin, rodul 
educaţiei creştine e omul supranatural, care gândeşte, 
judecă, lucrează în mod constant şi consecvent, după 
judecata dreaptă luminată de lumina supranaturală a 
exemplelor şi a învăţăturii lui Cristos; sau pentru a 


spune într'un limbaj mai comun: adevăratul și desă- 


vârsilul om de caracter. 


Pentru a formă acest om ideal de creştin, nu e. 


„nevoie să se renunfe la viaţă, sau să se retragă din 
viaţa socială, nu; în mijlocul lumii trebue să se for- 
meze omul creştin, dar stăpânind el lumea şi pe sine 
şi nelăsându-se stăpânit şi tărît de patimi. Creştinis- 
mul. nu e o doctrină străină de viaţă, dovadă sfinții, 
cari au trăit şi s'au sfinţit în milocul vieţii sociale, 
fiind modelele cele mai ideale în orice clasă şi pro- 
fesiune ori condiţie socială dela ţăranul simplu până 
la omul literat şi învăţat; dela meseriaşi la conducă- 
tor de armate; dela tatăl de familie până la monar- 
hul stăpânitor de popoare ; dela simple fete şi femei 
până la regine şi împărătese. Creştinismul e o doctrină 
socială vie pentru oameni şi între oameni. 





(e) 








ilicit tc ăla 


Pregătesc iconostase cu icoane în stil bizantin şiapusean  $ 
executate în modul cel mai arlistic, precum şi tot felul de 9 
(ad 


picturi pt. biserici şi icoane în orice mărime. 
Renovez iconostase vechi şi auresc în aur veritabil, 
întreprind toate renovările în legătură cu pictura 


internă în cele mai avantagioase condițiuni. 
La cerere mă prezint la faţa locului 


IOAN BOGDAN 


S ORADEA, STR. NOGALL No. 11. 

Cristos modelul educaţiei creştine, 
Biserica Mamă adevărată. 


Cristos e nu numai izvorul harului sfinţitor şi al 
vieţii supranaturale sufletești care îace pe omul de 
caracter, ci e şi model universal şi accesibil : tuturor - 
oamenilor de toate condiţiile sociale, mai ales tineri - 
mii, care are ce urmă în Dânsul: toate virtuțile in- 
dividuale, casnice şi sociale. A 

Biserica catolică e. corpul mistic al lui Cristos, 
Mireasa lui nepătată şi de aceea Maica fecundă şi 
educătoare suverană şi perfectă de caratere. De aceea 
pe dreptul exclamă Si. Augustin: 

»O, Biserică catolică, adevărată Mamă a Creşti- 
nilor, tu nu numai ne predici să iubim pe Dumnezeu cu 
o iubire curată şi neprihănită, pe care dobândindu-l 
avem viaţă fericită, ci în tine este dragoste şi iubire: 
de oameni în aşa măsură, încât în tine află fiecare 
vindecare de orice boală sufletească îie cuprins. Tu. 
copilăreşte deprinzi şi înveţi pe copii, cu tărie pe ti- 
neri, cu gingăşie pe bătrâni, după lipsurile trupului 
şi ale sufletului; tu cu o supunere de bună voie faci 
să se supună copiii părinţilor lor, iar pe părinţi cu 
stăpânire de iubire îi faci să poruncească copiiilor lor; 
cu legătura religiei, mai puternic uneşti pe fraţi cu îraţi, 
decât prin cea a sângelui; tu nu numai prin legământ. 
social legi pe cetăţeni cu cetăţeni, şi popoare cu . 
popoare, ci şi prin o adevărată frăţietate. Inveţi regii - 
să grijească de popoare, popoarele să fie ascultătoare: 
de regi. Cu grije înveţi, cui se datorește cinste, cui 
dragoste, cui respect, cui. frică, cui mângăiere, cui 
mustrare, cui încurajare. cui îndreptare, cui certare,. 


“ cui pedeapsă, arătând cum nu tuturor toate datorăm, dar 


tuturor iubire şi nimănui nedreptate.« (De moribus - 
Ecclesiae catholicae, 1. |. c. 30). . 

Aşa se sfârşeşte Enciclica Sfântului Părinte, 
despre care cu dreptul 'putem spune: ce-a fost En- 
ciclica Rerum novarum a lui Leo XIII. pentru chestiunea 
socială, aceea e această Enciclică a lui Piu XI. pentru 
educaţia adevărată. 

Să ne nizuim a-i ne conformă şi noi întru toate 
şi a-i pune în practică principiile, pentrucă din ea şi 
prin ea ne vorbeşte Acela pe care Cristos, Suprema 
Ințelepciune, l-a pus mai mare Păstor şi Invăţător. 


P. Dr. Tăutu. 





PU 


cu planuri şi devizuri. Atelier 
bine asortat cu tot felul 
de icoane gata 


99) 


pictor bisericesc 

Intre două lumi. 


— Cugetări de Paşti — 


Trăim — fără îndoială — timpuri mari, timpuri 
istorice. 

Suntem o generaţie pe cât de norocoasă pe atât 
de nefericită. Suntem norocoși fiindcă trăim într'un 
an mai mult decâi străbunii nostri într'o sută, şi sun- 
tem nefericiţi, fiindcă istoria care se face azi într'un 
ritm atât de enervani, se face pe propria noastră piele. 

Noi, cari am avut să îndurăm criza grea finan- 
ciară şi să respirăm timp de un deceniu aimosfera 
mocnilă de dinainte de război, noi a trebuit să facem 
şi războiul mondial, şi tot noi — generaţia de azi — 
suportăm din greu consecinţele catăstroiale ale aceluia. 
Şi vom muri, fără să vedem zilele senine, trăite de 
părinţii noştri, zile de tihna păcii, zile de sigurarța 
ceasului ce vine. 

Să precizăm un lucru: când vorbesc de „noi“, 
înțeleg lumea întreagă, . atât cea veche, cât şi cea 
nouă, cu generaţia-i de azi, care se sbate se sbu- 
ciumă, caută punctul . fix, caută razimul perdut, şi 
- nu-l află, | 

Această generaţie este grăuntele între cele două 
pietri de moară, cari se 'nvâ't grele, mistuitoare de 
linişte şi pace ...:se 'nvâri mereu. 

Cum va fi oare făina ce va ieşi dintre ele? 


Suntem între două lumi cu principii diametral 
opuse, cum sunt focul şi apa. De o parte stă idealismul, 
spiritualismul, în frunte cu Cristos, de altă parte stă 
materialismul, realismul reprezentat prin Sialin. 

Două steaguri: unul alb cu silueta crucii, şi unul 
roşu purtând ca emblemă ciocanul greu. 

Va birui oare crucea ciocanul, sau reprezen- 
tanţii cultului lui luda vor învinge pe Cristos? 

Deocamdată raporturile de forță se desemnează 
astfel: Bolșevicii atacă. Nu cruţă nici un mijloc, legal 
sau nelegal, nu se uită la bani: Koszt was Kost! 
Agenţii lor cutreeră lumea întreagă, se înțiliră în stat, 
în societate, în familie, şi am ajuns acolo că azi, pe 
cutare-l ştii omul cel mai cinstit, mai corect, iar 'ca 
mâine îi vei ceti numele printre „oamenii Sovietelor“. 

„De altă parte sfă Creștinismul (și de altă dată 
escepţional şi ludaismul!) fără deosebire de con- 
fesiune sau de nuanţă de rit şi credință. Stă — şi 
protestează ! 

Da, protestează! Azi întreg creştinismul a ajuns 
să fie »protestant« ! 


Li + 
* 


Stalin vrea să închidă în decurs de un an și 
restul bisericilor din Rusia, pentru a le preface în 
cluburi şi cinematografe. Cui nu-i place, n'are decăt 
să protesteze. Și zice: „Noi bolşevicii voim să punem 


stăpânire pe lumea aceasta şi abzicem de cealaltă în 
favorul vostru. lar pe voi vă ajutăm să ajungeţi cât 
mai curând în posesiunea idealului vostru — prin 
glonţ şi prin ştreang“. 

Argumentul e urmat de chihotul sarcastic al cio- 
canelor de peste Nistru. Şi e prost argumentul! Parcă 
noi am sia numai din suflet şi ei numai din trup. 


“Parcă sufletul nostru n'ar avea nevoie de materie şi 


trupul lor s'ar restrânge numai la necesităţi de ordin 
material, 

Lumea aceasta a făcut-o Dumnezeu pentru om, 
şi i-a dat-o în stăpânire. Şi noi creştinii oameni sun- 
tem și deci avem şi noi dreptul la această lume. Şi 
pentru noi răsere soarele dimineaţa și nouă ne cântă 
privighetoarea primăverii. Şi pe noi ne interesează 
perspectivele istoriei și noi voim să beneficiem pe 
urmele tehnicei. Da, ne leagă şi pe noi multe fire de 
lumea aceasta, şi cu drept cuvânt căci pentru noi e 
creată. Că noi o considerăm ca un preludiu de 
dragul căreia nu abzicem de operă — asta'i altă vorbă. 
Dar odată plătit biletul, avem dreptul nostru şi la 
preludiu, 

Ei fac cinematografe şi cluburi din biserici. Pen: 
iru ce? Doar peniru hrănirea trupului? Nu, acolo se 
alimentează sufletele. 7 Ei atunci? Au şi ei un suflet, 
și acest suflet — schinteia nematerială — simte ne- 
voia hranei. De ce-i silesc pe aceşti flămânzi cu duhul 
ca de dragul aperitivelor să abzică de prânz? 


Suntem, fără îndoială, între două lumi, cari lind 
să se distrugă una pe alia. Dar cele două forţe os: 
iile sunt grozav de inegale. De oparte stă omul cu 
micile-i şi limitatele-i forţe, de alta e D-zeu cel — 


"atotputernic. Invingerea definitivă deci este neîndoelnică. 


Dar... dar să nu uităm un lucru: Dumnezeu a 
lucrat toideauna şi lucrează şi azi piin oameni. Dum- 
nezeu îngăduie, adese-ori toarle mult timp, răul pentru 
a face să izvorească din el binele. Nu ne indoim de 
învingerea Bisericii lui Crisios, asupra planurilor dia- 
bolice ale Sovietelor. Vidimus ct alios ventos! Dar 


oare e destul să protestăm numai ? 


Puterile sunt inegale — e adevăral. Cine e mare 
ca Dumnezeul nostru?! E adevărat! Dar până când 
idealismul va eşi biruitor asupra materiei, noi, gene- 
rația de azi de mult vom fi făina măcinată între cele 
două pietre de moară. Şi aici zace tragicul nostru. 

De aceea nu ne pulem mulțumi cu simple pro: 
teste. Să lucrăm. Să luăm pildă dela tabăra . roşie, 
dela aceea tenacitate și stăruință vrednică de o cauză 
mai sfântă. Vedeţi, cum nu se dau bătuți odată cu 
capul. Nu le reușește aici, încearcă într'un alt loc; nu. 

izbutesc azi, mâine vor încercă din nou, Stăruinţa este 
singura lor virtute ; virtute negalivă ce e drept, fiindcă 
stărue în rău, dar totuşi e viriute. 


+ % 
+ 


Vin sfintele Paşti! Din piatra stearpă răsare 
strălucind Cristos-Dumnezeu. Simbolul învingerii asupra 
materiei şi legilor ei. 

Biruinţa e neîndoelnică. Dar când şi între ce 
împrejurări? Va trebui oare să trecem şi prin chinu- 
rile Vinerii mari ?,.. 

Fără dear şi poate, dacă vom fi stăru'tori numai în 
proteste. 

Lume creştină, roagă-te şi lucrează! 

Simion Gocan 


Patimile şi învierea lui Cristos 


în Vechiul Testament. 


Nu este moment mai însemnat în viaţa pămân- 
tească a Mântuitorului Cristos, care cu multe sute, ori 
chiar cu mii de ani înainte să nu fi fost prevestit în 
Scriptura Vechiului Testament. Chiar acela a fost rostul 
principal al acestei părți a sf. Scripturi, ca printr'ânsa 
să se ţină trează ideea mesiană preveștindu-l şi de- 
- scriindu-l pe viitorul Mesia, Mântuitorul neamului ome- 
nesc, în atribuţiunile sale divine şi în principalele mo- 
mente ale vieţii sale pământeşti, ca astfel să poată fi 
recunoscut şi primit de lume. De aceea spune Apo- 
stolul Pavel: »Legea (veche) povăţuitor ne-a fost nouă 
la Cristos« (Gal. 3, 24). Pânăcând însă pentru poporul 
ales, care eră sub stăpânirea Legii Vechi, prorociile 
serviau ca. povățuitor, care le arătă clar pe Mesia, 
pentru noi creştinii de sub stăpânirea Legii Noui, aceste 
prorocii ne sunt dovezi puternice, că Cristos cu adevărat 
a îost Mântuitorul lumii făgăduit de Dumnezeu stră- 
moşilor nostri. Pentru toate timpurile și pentru toți 
oamenii împlinirea prorociilor vor rămânea argumente 
de mâna întâiu pentru Dumnezeirea lui Cristos. A 
spus-o aceasta limpede însuşi Cristos celor doi uce- 
nici cari mergeau spre Emaus şi cari vorbeau despre 
patimile Lui. »O nepricepuţilor şi zăbavnici cu inima 
a crede toate câte au grăit prorocii! Au nu se cădea 
să pătimească Cristos acestea şi să intre întru mă- 
rirea sa. Şi începând dela Moisi şi dela toţi prorocii, 
“tâlcuia lor Scripturile cari erau despre el« (Luca 24, 
25—27). 

In - special patimile şi moartea lui Cristos, prin 
cari în mod deosebit s'a dovedit a îi Răscumpărătorul 
făgăduit, aproape până la amănunte sunt prevestite în 
Vechiul Testament, aşa că pe baza acestor prorocii 
s'ar putea reconstrui istoria patimilor descrisă în 
Evaghelii: 

lată câteva din aceste prorocii: | 

Prorocul leremia (veacul VI. î. de Cr.) în a 4. 
Plângere st. 20 spune că Cristos va fi prins: »Cristos 
Domnul a fost prins pentru păcatele noastre«<. Impli- 
nirea prorociei o arată Mateiu (26, 57): »lară aceia 
prinzând pe Isus l-au dus la Caiafa 'arhiereul«. 

Prorocul Zacharia (v. V î. d. Cr.) spune că 
Cristos va îi vândut cu 30 arginţi: »Şi au luat preţul 
meu 30 de arginţi« (11, 13); Ceeace s'a şi întâmplat 


precum se vede la Mt. 27, 9. (Aci se pare că sunt. 
contrase două texte: Zach. |. c. şi leremia 32, 8).: 

Vinderea lui Cristos de către luda o aflăm pro- 
rocită în Ps. 40, 10: »Bărbatul păcii mele, în care 
am nădăjduit, care a mâncat pânea mea, şi-a înmulțit 
înşelăciunea în contra mea. 

Lăpădarea ucenicilor asemenea este prorocită la 
Zacharia: »Zice Domnul: bate păstorul şi se vor ri- 
sipi oile< (13, 7). Compară cu Mt. 26, 31. 

* Batjocorirea lui Isus cu cuvinte clare este pre- ' 
vestită de repeţite ori în V. Test. Aşa în Ps. 21, (12, 
13, 17, 8) aflăm: »Toţi cei ce m'au văzut, m'au bat: 
jocorit, grăit-au cu buzele, clătit-au cu capul... Incun- 
juratu-m'au pe mine viței mulţi, tauri graşi m'au cu- 
prins. Deschis-au asupra mea gura lor, ca un leu ce 
răpeşte şi răcneşte... Că m'au încunjurat câni mulţi 
(oameni răi) şi adunarea celor răuvoitori m'a asaltat«. 
Comparat cu Mateiu (27, 27—29): »adunat-au la dânsul 
toată mulţimea ostaşilor şi desbrăcându-l, l-au îmbrăcat 
cu haină roşie şi împletind cunună de spini au pus-o 
în capul lui și trestie în dreapta lui, şi îngenunchind 
înaintea lui îşi băteau joc de el«. Tot în acest Ps, st. 
19 se spune: »şi-au împărţit loru-şi vestmintele mele 
şi pentru cămaşa mea au aruncat sorți«. (Mt. 27, 35; 
lo. 19, 23). In alt loc (Ps. 21, 9) »A nădăjduit în 
Domnul, mântuiască-l, căci îi vrea« (Mt. 27, 43). Ura 
nespusă a ludeilor asemenea este prorocită : »Priveşte 
la duşmanii mei, căci s'au înmulţit foarte şi m'au urât 
cu ură mare« (Ps. 24, 19, comp. cu lo. 15 25). Tot 
aici se referesc şi cuvintele: »Dacă este cu adevărat 
Fiul lui Dumnezeu îl va primi pe el şi îl va scăpa 
din mânile duşmanilor« (Inţ. 2, 18). | 

Cuvintele cele din urmă ale Mântuitorului : »Dum- 
nezeul meu, Dumnezeul meu, pentruce m'ai lăsat« 
(Mt. 27, 46) se află în Ps. 21, 2: »Doamne, Dumne- 
zeul meu, pentruce m'ai lăsat«. Asemenea cuvintele: 
»In mânile tale îmi dau sufletul« dela Lc. 23, 46 se 
află în Ps. 30 st. 6. | 

Mielul. paschal, care a prefigurat pe Cristos, aşa 
trebuia gătit după legea ludeilor, ca os să nu se frângă 
într'însul. Nici lui Cristos, care este mielul paschal al 
Legii Nouă, nu i s'au frânt îluierele picioarelor, ca 
celor doi tâlhari. (Eş, 12, 46 comp. cu lo. 19, 38). 

Dintre toţi prorocii însă, prorocul Isaia (a trăit 
în veacul IX. î. de Cr.) este mai bogat în prorocii Me- 
siane. De aceea se şi numeşte evanghelistul Vechiului 
Țestament. In cuvinte clare şi duioase vorbeşte despre 
sfârşitul trist al Mesiei. 

»Trupul meu l-au dat spre bătăi... faţa mea nu 
0o-am întors de către cei ce m'au batjocorit şi au 
scuipat în mine« (50, 6); ceeace s'a şi împlinit: »Atunci 
au scuipat în obrazul lui şi l-au pălmuit peste faţă, 
iară alţii l-au bătut«. (Mt. 26, 27). — »Ca o oaie la 
junghiare s'a dus şi ca un miel fără de glas înaintea 
celui ce-l tunde, așa nu şi-a deschis gura sa« (53, 7) 
comparat cu Mt. (26, 62—63). »Şi sculându-se arhie- 
reul a zis lui: nimica nu răspunzi la acestea ce măr- 
turisesc aceştia împotriva ta ? lară Isus tăceac. »...şi 
cu cei fărădelege s'a socotit, şi el a purtat păcatele 
multora şi s'a rugat pentru călcătorii de lege«. La ev. 
Luca (23, 34) aflăm: »Părinte, iartă-le lor, căci nu 
ştiu ce fac«, iară la Marcu (15, 27): »lară cu el au 
răstignit doi tâlhari, pe unul de-adreapta și pe altul 
de-astânga Lui«, Sau în alte locuri: »Spatele mele le-am 
dat spre bătăi şi fălcile mele spre pălmuire şi fața 
-mea nu 0-am întors de către ruşinea scuipărilor (50, 6). 
»ȘŞi Domnul ajutor s'a făcut mie, pentru aceea nu m'am 
“ruşinat, ci am pus faţa mea ca o piatră vârtoasă«< (50, 8). 
»Acesta păcatele noastre le poartă şi pentru noi rabdă 
“durere şi noi am gândit că dela Dumnezeu este el 


întru durere şi năcaz. lară el s'a rănit pentru. păca- . 


tele noastre şi a pătimit pentru fărădelegile noastre, 
certarea împăcării noastre pre dânsul şi cu rana lui 
noi toți ne-am vindecate. (53, 4). 

Despre învierea sa însuşi Cristos spune, că a 
fost prezisă prin proroci. »Aşa este scris şi aşa tre- 
buia să pătimească Cristos şi să învieze din morţi« 
(Lc. 24, 46). Sau la lo. (21, 9.) »căci încă nu ştiau 
Scriptura, că trebuia el să învieze din morțic«. 
“exact în V. T. nu se cunoaşte, dar aluzii neîndoelnice 
se află în mai multe locuri. Aşa: »lui i se vor în- 
china neamurile şi mormântul lui va ff slăvit«, sau (Ps. 
18, 6.) »şi dânsul ca un mire iese din cămara. sas, 
a cărui aplicare la învierea: lui Cristos.o face biserica 
la sărbătoarea Paştilor (Laudele dela Mânecatul In- 
vierii). 


Şi din aceste, chiar dacă s'ar face abstracţie dela 
numeroasele persoane tipice şi acţiuni simbolice, cari 
prefigurează persoane şi întâmplări din Legea Nouă 
(între ele multe cu referinţe la. patimile D-lui) cu tot 
dreptul putem aila în V. T. dovezi pentru credința 
“noastră în Cristos. Foarte justă apare deci mustrarea 
lui Cristos: »nepricepuţilor şi zăbavnici cu inima a 
crede«, mustrare îndreptată atunci către ucenici şi prin 
ei acelora, cari încă stau pe gânduri, ori chiar neagă 
Dumnezeirea lui Cristos, care s'a dovedit în mod atât 
de strălucit cu prilejul patimilor sale prin împlinirea 
exată a prorociilor din Legea Veche. 

* Gh. Barna 

Dorim cititorilor nostri sărbători fe- 
ricite ? i 

- Pelerinaj la Roma. Este şiiut că 
Sf. Părinte Papa Piu al XI-lea s'a ocupat de mult cu 
gândul să ridice în Roma un Seminar teologic pentru 
clericii români. Acum acest gând a ajuns în faza rea- 
lizării. Se va construi pe Gianicolo şi va fi aranjat 
pentru 40 alumni cari îşi vor urmă studiile la şco- 
lile Propagandei. 

Punerea solemnă a pietrii de temelie s'a proec- 
tat între 22—25 Maiu. Pentru aceasta ocaziune 
AGRU-ul va aranjă un pelerinaj la Roma, care peleri- 
naj va avea în frunte pe toți episcopii nostri. Ziua 
plecării s'a fixat pe 15 Maiu crt. Asupra amănun- 
telor a se adresă Păr. Canonic Dr. loan Coltor în Blaj. 


Exerciţii spirituale în Ora- 
dea. Oficiul protopopesc român unit din Oradea 
anunţă : »pentru reînvierea sufletească de Sfintele 
Paşti a credincioşilor nostrii Sfinţia Sa Părintele loan 
Gârleanu va ţinea din Dumineca Floriilor până in Joi- 
Mare în Biserica Seminarului din Parcul Şteian cel 
Mare (Dumineca, Luni, Marţi şi Mercuri) la orele 7 (19) 
seara 4 conferinţe-Exerciţii Spirituale. 

In 17 Aprilie Joi-Mare dimineaţa la ora 7!/, 
Liturgie in Biserica Seminarului, iar la ora 9 [itur- 
gie pontificală în Catedrală .şi cuminecare comună. 

Măturisiri să pot face în. fiecare zi dimineaţa 
sub serviciul divin dela 8-10 în Biserica Seminarului 
şi dela 9-10 în Catedrală. 

Crdincioşii sunt rugaţi să participe în număr 
cât mai mare«. 


Recepție solemnă în iieui sii 
unea Mariană. La Bunavestire s'a făcut cu 
mare solemnitate recepţia nouilor membri în Reuniu- 
nea Mariană a credincioşilor din Oradea. Recepţia a 
săvârşit-o Exc. Sa Episcopul diecezan. S'au promovat 
doamne şi domni din societatea de elită a Orăzii; Exc. 
Sa le-a luat făgăduinţa solemnă apoi le-a atârnat pe 
piept medalia Mariană şi le-a înmânat diploma de a- 
mintire. Apoi s'a cântat Dexlogia cea mare. 

— Tot la Bunavestire s'a săvârşit actul primirii 
solemne a nouilor membri în Reuniunea Mariană din 
Sititelic (protop. Orăzii), unde tinerul preot G. Vereș 
a depus multă trudă până a putut infiripa în mica sa 
parohie amestecată cu neuniţi şi baptişti, o mică R. 
M.. Străduinţele i-au îost încununate cu succes. În 
ziua de Bunavestire Păr. Dr. Ludovic Tăutu profesor 
de teologie din Oradea şi Secretarul general al Re- 
uniunilor de pietate din dieceză, a putut primi în noua 
congregaţie 24 membri candidaţi şi 35 membri ordinari 
activi, predându-le medalia şi diploma întru marea 
emoție a celor promavaţi şi a multor credincioşi adu- 
naţi în: biserică -spre a vedea această nouă cere- 
monie. Tot cu acest prilej au fost în mica e din 

Conterințe apologetice. Secţia 
apologetică a Reuniunii Mariane din Oradea şi-a con- 
tinuat seria conferințelor apologetice. La 23 Martie a 
vorbit D-l Inspector Simeon Gocan, despre: „Cultul 
icoanelor şi iconograjia orientală“, arătând clar te- 
meiul şi însămnătatea cultului icoanelor, reliefând 
valoarea artei bizantine şi frumuseţile stilului bizantin. 

La 25 Martie a vorbit Păr. Dr. Găâvrila Stan, 
despre „Cultul Preasfintei Fecioare“. Ascultătorii 
au avut prilejul să cunoască credinţa de a pururi a 
Bisericii cu privire la cultul Preacuratei şi tameiurile 
dogmatice pe cari se razimă, expuse pe înțelesul 
tuturor. 

La 30 Martie a vorbit Păr. Jon Agârbiceanu, 
despre, „Temeiu și. clădire în creştinism“. A fost o 
deosebită plăcere să asculţi cum curgea vorbirea 
neaoşe românească, să simți mlădierile sonore, dulci 
»ca un fagure de miere« ale îfrazelor mânuite cu o 
neîntrecută iscusință de povestitor. 

La 6 Aprilie a vorbit Păr. Prof. Dr. Nicolae 
Flueraş, prof. la Academia teol. despre „Creștinismul 
social“. Stăpân pe materie şi pe vorbă, a izbutit să 
reliefeze formidabila putere de înoire a creştinismului, 
rolul ce l-a avut şi îl are încă aceasta putere în evo- 
luţia vieţii sociale a omenirii. A evidenţiat că singur 
iactorul economic. fără cel etic, nu este în stare să 
aducă pacea şi fericirea socială. 

"Cu aceasta s'a încheiat seria conferinţelor. Du- 

minică 13 Aprilie s'au început exerciţiile spirituale de 
3 zile pentru laici, în biserica Seminârului, conduse 
de Păr. 'lon Gârleanu. 


Gest frumos. Studenţii gr. cat. dela fa- 
cultatea juridică din” Oradea, organizaţi în asociația 
religioasă culturală Astra au ţinut ca anul. acesta 
să-şi facă destul datoriei de buni creştini de a se măr- 
turisi şi împărtăşi de Paşti in corpore. De aceea Du- 
minecă în 6 Aprilie un însemnat. număr de studenți 
uniți s'au adunat la biserica Seminarului, unde s'au 
mărturisit la mai mulţi preoți, iar Păr. Dr. Aloisie L. 
Tăutu, profesor de teologie şi asistentul eclesiastic al 
tinerimii universitare din dieceză le-a celebrat sfânta 
liturghie şi, ţinându-le şi o înflăcărată cuvântare. de- 
spre regalitatea lui Cristos de care nimănui nu trebue 
să-i fie ruşine, i-a împărtăşit. A fost foarte emoţio- 
nant să vezi pe numeroșii studenţi universitari cum 
îşi pleacă capul cu evlavie spre smerite rugăciuni şi 
“primesc pe împăratul împăraţilor şi Domnul domnilor 
în sufletul lor curăţit prin baia mărturisirii. A fost o 
frumoasă mărturisire de credinţă a studențimii catolice. 


Congresul ecuharistic dela 
Cartagina. In Mai se va ţine în oraşul african 
Cartagina, al 30-lea congres internaţional euharistic. 

Şi-au anunţat participarea patruzeci de mii cato- 
lici, conduşi de opt Cardinali, o sută de arhiepiscopi şi 
episcopi şi toți vicarii apostolici din Africa. Se ştie că 
— cu excepția oraşului etern, — Cartagina e oraşul 


care a dat cel mai mare număr de martiri creştini. 
Ceremoniile religioase vor ţine de Miercuri 7 


Mai pănă Sâmbătă 11 Mai. Pelerinii vor fi transpor- 
taţi. cu vapoare speciale din Anglia, Europa, Statele- 

Unite, America de Sud şi Australia. Se afirmă că mu- 
sulmanii privesc cu simpaţie această manifestaţie a 
creştinismului, fiind hotărâți a face toate înlesnirile 
posibile organizatorilor. 

Papa va îi reprezentat printr'un delegat papal. 


Acesta va prezida şi conduce solemnităţile dir Tunis 


şi Cartagina, slujind serviciul divin în catedrala Sfân-- 


tului Louis, cu care prilej va citi şi bula papală de 
împuternicire. : 

___ Cea de a doua zi a ceremoniei va fi consacrată 
comemorării martirilor morţi în Africa de Nord. Această 
impresionantă solemnitate va avea loc în amiiteatrul 
oraşului. 

Pentru a da cât mai mult zis serbărilor proec- 
tate, mii de copii veniţi din cele mai îndepărtate col- 
țuri ale globului, vor formă o procesiune ce va stră- 
bate oraşul dela un capăt la altul. 


Furia celor fără Dumnezeu. 
Se ştie că în ziua de 19 Martie Preasfântul Părinte= 
Papa Piu XI. a celebrat în catedrala Sf. Petru din 
Roma o St. Liturghie solemnă de ispăşire pentru atro- 
cităţile persecuțiilor religioase din Rusia Sovietică şi 
pentru revenirea poporului rusesc de bunăvoie la ade: 
vărata biserică a lui Cristos. Au asistat toţi Cardinalii, 
membrii Corpului diplomatic acreditaţi pe lângă Vati- 
can, toate notabilităţile catolice, congregaţiile religioase, 
institutele catolice şi o imensă mulţime. 

Ca şi o demonstraţie împotriva acestui fapt, gu- 
vernul sovietica dat ordin ca în ziua de 19 Martie să. 
fie închise toate bisericile şi casele de Sugaciune (care. - 
vor fi mai. rămas) din Rusia. 

In aceeaş zi Uniunea. sovietică a organizat mari 
manifestaţiuni publice împotriva Vaticanului, ca răs- 
puns la Scrisoarea . Papei. Vre-o 100.000 de şomeri, 
funcţionari, soldaţi şi fot felul de adunături au mani- 
festat pe străzile Moscovei împotriva Papei, purtând 
drapele cu inscripjii: »Jos cu Papa!«, »Jos cu duşma- 
nii Sovietelor!« Demonstraţiile au îost foarte violente. 

S'au publicat diferite declaraţii prin cari massele 
muncitoreşti erau îndemnate să lupte împreună cu 
partidul comunist contra bisericii catolice. Intr'un ma- 
nifest se spunea: »Ny este departe ziua, când mun- 
citorii fără Dumnezeu din toată lumea, vor transformă 
Vaticanul întrun muzeu şi vor aşeză figura Papei 


dela Roma alături de manechinul cutărui şaman din  . 


Siberia, ca şi un semn al rătăcirii milenare a minții 
orfieneşti şi al nemaipomenitei înşelăciuni popeşti«. 

Intr'o întrunire de protestare s'a luat hotărîrea 
de a construi chiar o escadrilă aeriană sovietică cu 
mijloace puse la dispoziţie de către ateişti. 

Tot atunci s'a inaugurat la Moscova o universi- 
tate pentru copii, a cărei scop este lupta împotriva 
sentimentelor religioase în Rusia sovietică. S'au în- 
scris 155 de copii, cari vor fi pregătiţi ca agitatori 
împotriva credinţii în. popor. 

Câţi preoţi catolici sunt? După 
cea mai_nouă statistică vaticană Biserica catolică are 
în toată lumea la 310.000 de preoţi; dintre cari: 204 
Arhiepiscopi, 806 Episcopi şi 110.000 preoţi misionari. 


Presa catolică în Germania. 
In Germania sunt la 224 de gazete şi reviste religioase. 
Dintre aceste »Die Katolische Welt« numără 900.000 
abonaţi; »Mădchenzeitung der St. Joseîsbiicherbruder- 
schaft« 600.000;  »Bonifatiusblatt« 450.000; »Volks- 
'vereinsblatt« 400.000; »Weltmission« 300.000; »Das 
Mănnerapostolat« 225.000 ; »Der Rosenkranz« 133.000 ; 
»Altâttinger Liebfrauenbote« 81.000 ; »Steyler Missions- 
bote« 53.000; »Paulinusblatt« 50.000; »Maria vom 
“Guten Rat« 50.000 abonaţi. 


Se revine la liceul cu 8 clase. 
Comisiunea pentru întocmirea proectului de reformă a 
învăţământului secundar şi-a încheiat lucrările. 

La baza noului proect stă reîntroducerea liceului 
“cu 8 clase. Cursul superior va avea două secţiuni: 
reală şi modernă. Clasa 8-a, numită »an pregătitor« 
bacalaureatului, va funcţionă tot pe lângă licee şi va 
avea ca scop specializarea în anumite ramuri. 

Se spune că proectul de lege va fi prezentat 
Corpurilor legiuitoare chiar în actuala sesiune. 


Mişcarea antisovietică în 
America. in parlamentul din Washington s'a 
cerut prin deputatul republican Hamilton Fish, ca îm- 
preună cu Statele Unite toate naţiunile civilizate să 
“izoleze Rusia în ce priveşte legăturile diplomatice, 
până când nu va încetă atacurile contra lui Dumne- 
zeu şi a acelora cari au o credință religioasă. In caz 
că nu vor încetă, atunci Rusia să nu mai fie recuno- 
scută ca naţiune civilizată între popoarele lumii. Sunt 
legi mai înalte ale umanităţii şi D-zeu, — a spus de- 
putatul Fish — care este fundamentul civilizaţiei şi în 
numele lui naţiunile creştine au nu numai dreptul, ci 
şi datorința ca să protesteze pe faţă în contra sacri- 
legiului care se comite cu despoierea şi confiscarea 
bisericilor şi tratamentul neuman faţă de preoţii. tutu- 
ror confesiunilor şi religiunilor. 


Cine guvernează Rusia azi? 
După ultimele date oficiale, publicate de secţiunea de 
statistică depe lângă Comitetul executiv al partidului 
comunist, numărul membrilor se ridică la 1,551.000. 
Populaţia rusească se ridică la un număr de 140 mi- 
lioane. Guvernul comunist este deci guvernul unui 
singur procent, care stăpâneşte celelalte 99%, ale 
populaţiei ruseşti. El are un caracter în cea mai mare 
parte muncitoresc, deoarece din întregul număr de 
membri ai partidului comunist fac parte numai 300.000 
țărani. S'a constatat şi în mod oficial că ţăranii intră 
în partidul comunist nu cu prea multă plăcere. Dacă 
se compară numărul ţăranilor din partidul comunist 

cu cel al populaţiei agricole din Rusia, diferenţa va 
apare extraordinară: în partid sunt 300.000 ţărani, 
deşi Rusia are o populaţie agricolă de peste 100,000.000. 

Guvernul care pretinde că este şi un guvern al 
țăranilor, nu se sprijină după cum se vede aproape 
deloc pe ţărani, fiind un guvern anti-ţărănesc. Con- 
ducătorii partidului comunist nu mai ascund azi faptul 
că ţinta lor este nimicirea păturii ţărăneşti în înfăţi- 
şarea ei actuală şi schimbarea ţăranilor în lucrători 
angajaţi la munca câmpului pe pământurile comunizate. 


(3 SISNSIDNSI DI DISI DIDIENDIDI SSN ENEISI 
[i Au sosit medaliile cu inscripție ro- 


a 
AV Î Z m mânească pentru Reuniunile Mariane 


la Seminarul teologic gr. cat. Oradea. Bucata 10 Lei. 
La comenzi peste 50 ex. 10%/, rabat, îranco. Tot acolo 
se găsesc şi diplome Mariane (10 Lei bucata, 10—20%]0 
rabat). 

Cea mai veche şi mai: 
la anul 1840. 


mare turnătorie de clo- 
pole din România. 
La comandă fabric 


clopote de orice mărime 









din cel mai curat bronz 
pentru clopote pe lângă 
garanţă mare și cu pre- 
fixarea precisă a tonuri- & 
lor. Invenţie proprie li- 
cenţiată. 

Rechizite: şi scaune de 
fer pentru clopote. Mo- 
toare electrice pentru clo: 
8 potit. — Condiţiuni avan- 
iajoase de plată. 

